Käesolev saade on valminud tänu J.Meyeri teenistuspartnerite toele.
IGAPÄEVAELU RÕÕMUD
Sa pead alistama oma tahte Jumala tahtele
ja saatma selle mõnusale, pikale puhkusele.
Sest igakord, kui otsustad sõdida Jumala tahte vastu,
saad olema õnnetu seni, kuni otsustad sellele alistuda.
Las ma öelda seda veelkord:
Igakord, kui otsustad sõdida Jumala tahte vastu
ja keeldud tegemast seda, mida Ta tahab, et teeksid...
Isegi, kui see tähendab näiteks oma mehe ees vabandamist.
Või ka oma naise ees, kui tegu on mehega.
Meestele ei teeks sugugi halba öelda mõnikord: "Ma eksisin!"
Teeme kohe proovi, mehed!
"Ma eksisin!"
Te polnud just eriti suures vaimustuses sellest.
Igakord, kui Dave tunnistab, et ta eksis, püüan selle linti võtta.
Ma olin aastaid tagasi üsna õnnetu,
kuna tegin asju, mis polnud Jumala tahe.
Ma ei olnud ühel lainel Jumala tahtega,
mistõttu pidin saatma oma tahte puhkusele
ja laskma Jumala tahtel sündida.
Pidin lõpetama sõdimise kõige vastu, mida Jumal tahtis.
Seni kaua, kuni olin põikpäine, olin ka õnnetu.
Seetõttu olen õppinud, et kui Jumal palub sul midagi teha,
tee seda võimalikult ruttu.
Sest mida kauem asju edasi lükkad, seda õnnetum sa oled.
"Tulge minu juurde kõik, kes olete vaevatud ja koormatud,
ja mina annan teile hingamise!
(Ma toon rahu ja kergendust te hingele!") Matteuse 11:28
Sinu hing on see, kes sa seesmise inimese poolest oled.
"Võtke enda peale minu ike ja õppige minult..."
Ehk Jeesus ütles:
"Õppige minult, kuidas asjadega toime tulla."
"Jälgige mind ja tehke nii nagu te arvate, et mina teeks!"
"Sest mina olen tasane ja südamelt alandlik
ja te leiate hingamise oma hingedele." Matteuse 11:29
Mulle meeldib laiendatud piiblitõlke versioon neist sõnadest.
Kergendus, hea enesetunne, värskendus, taastumine.
Võtsin mõne aasta eest need sõnad kokku ja ütlesin:
"Mulle tundub, et Jumal tahab saata meid seesmisele puhkusele."
Sest isegi kui su ihu puhkab, aga mõte töötab mingi asja kallal
ja sa muretsed millegi pärast, siis see pole mingi puhkus.
Kui oled pahane või ärritunud, siis sa ei puhka.
Kui seisad vastu Jumala tahtele mingis asjas, ei saa sa samuti rahu.
Olen õpetanud Jumala Sõna 32 aastat
ja olnud kristlane veelgi kauem.
Kuid tõsiseltvõetav kristlane siiski vaid 32 aastat.
Tõsiseltvõetavad kristlased saavad lõpuks selgeks,
mida tähendab omada tõelist rahu.
Ma olen nii sõltuvuses rahust, et ma ei talu pahameelt ja pingeid.
"Sest minu ike on hea ja minu koorem on kerge!” Mt.11:30
Kogu asja tuum on selles,
et Jumal ei anna kunagi enam kui me kanda suudame
ja ühes kiusatusega valmistab ka väljapääsu.
Seetõttu pole mõtet öelda: "Ma ei saa sellega hakkama!",
sest kui Jumal on selle sulle andnud, siis sa saad ka hakkama!
Pole mõtet öelda: "Ma ei suuda enam!",
sest Piiblis on öeldud, et Ta ei lase meil iialgi
kanda suuremaid koormaid kui me kanda suudame
ja ühes iga kiusatusega valmistab ka väljapääsu.
Seega võime teha kõike, mis tarvis.
Sageli pole küsimus üldse selles, millega tegelema peame,
kuivõrd meie suhtumises sellesse olukorda.
Meie suhtumises.
Seni, kuni püüdsin muuta oma meest, polnud mul mingit rahu,
sest pea oli täis kõiksugu mõtteid: "Vaata mida ta tegi!" või "Kuidas tegi!"
Osad teist võivad olla suhetes,
millest oleks pidanud kohe alguses suure kaarega mööda käima,
kuid laias laastus on siiski nii,
et sõltumata meie oma arvamustest, paneb Jumal meid kokku inimesega,
keda ja kelle kaudu mida me vajame.
Nad on tavaliselt meist palju erinevamad
ja kuigi osad näevad selles probleemi, tuleks seda võtta just boonusena,
sest sellel inimesel on midagi, mida sul pole
ja sul on midagi, mida tal pole,
nii et kui need kaks saavad üheks lihaks,
saab sellest üks võimas kooslus.
Jumala kutse oli ilmselgelt mu elu üle
ja ma vajasin väga erilist meest,
kes tuleks toime naisega, kes teeb seda, mida ma teen.
Dave on kuulanud mind sealt esireast sadu tuhandeid tunde.
Ta on imeline Jumala mees, kes Jumala poolt väga eriliselt loodud,
et lasta mul teha seda, milleks Jumal mind on kutsunud.
Varem tahtsin teda koguaeg muuta.
Tahtsin, et ta räägiks rohkem ja oleks rohkem jõulisem.
Tahtsin, et ta oleks seda, toda ja kolmandat,
mispeale ta ütles üks päev:
"Ole pigem tänulik Jumalale, et ma olen see, kes ma olen!
Sest kui ma seda poleks,
ei teeks sa kohe kindlasti seda, mida praegu teed!"
Ja nii ongi!
Mina aga olin seesmiselt koguaeg pahane,
olles rahulolematu inimese osas, kelle Jumal oli mulle andnud,
kuid kes tegelikkuses oli just see, keda ma kõige enam vajasin.
Seega probleemiks oli pigem minu suhtumine ja arusaam asjadest.
Kas keegi teist oleks valmis pöörduma tagasi mõne olukorra juurde
ja selle asemel, et seda pingsalt muuta,
muuta hoopis oma suhtumist?
On siin täna keegi, kes oleks valmis muutma oma suhtumist ja ütlema:
"Tead, Jumal. Ehk on kogu see lugu mu jaoks parem, kui ma arvata võiks?
Ehk on siin midagi, mida ma ei näe või ei taha näha,
aga ma ei taha enam sõdida Su vastu.
Kui see olukord peab muutuma,
siis Sa oled ainuke nagunii, kes seda muuta saab.
Ja selle asemel, et ma üritan koguaeg kõiki teisi muuta,
tahan teha hoopis koostööd Sinuga ja lasta Sinul muuta mind!"
Vat see on koht, kus leida rahu!
See on see, kust tuleb rahu.
Täna tahan rääkida sellest, kuidas anda Jumalale oma kõik.
Seetõttu luba mul küsida:
on su elus ehk mõnda valdkonda, kus ikka veel Jumalaga maadled,
hoides kinni millestki "omast"?
Sa ei alistu sellele, mida Ta ütleb
ja püüad leida mõne muu viisi, kui selle, mille Jumal andnud?
Kui nii, siis tea, et oled õnnetu seni, kuni otsustad Jumalaga nõustuda.
Kas sa käid Jeesusega kohtamas või oled abielus Temaga?
Mina ja Dave käisime mõnda aega...
Mitte ka väga pikalt,
sest muidu oleks ta teada saanud, milline ma tegelikult olen
ja polekski minuga abiellunud...
Nii et me kurameerimine käis üsna kähku -
5 kohtingut ja kohe abielu!
Kuid kohtamas käies oli mul siiski omaenda tahe ja omaenda vabadus;
võisin teha, mida iganes tahtsin; minna ja tulla, millal iganes tahtsin;
kulutada raha, millele iganes tahtsin.
Kui me aga abiellusime, muutus nii mõndagi.
Esiteks sain ma Dave'i perekonnanime,
mis tähendas, et ka kõik selle, mis selle nimega kaasas käis.
Dave'i auto oli tema nimel
ja kui me abiellusime, sai sellest korraga ka minu auto!
Mul polnud enne abiellumist üldse raha ja Dave'l oli pisut,
kuid peale abiellumist oli mul ka korraga raha!
Mul oli alati abi käepärast -
kui ma ei saanud mõne purgi kaant lahti,
ulatasin selle hoobilt Dave'le ja ta tegi selle lahti.
Kui miski oli liiga raske kanda, olid Dave mu kõrval ja kandis ise.
Kuid kogu lool on ka teine külg -
ma ei saanud enam teha kõike, mida, millal, kus ja kuidas tahtsin,
sest nüüd oli mu elus veel keegi.
Osadel teist pole aimugi, mida te tegelikult teete, kui abiellute!
Naised arvavad, et kõige olulisem on kuti välimus ja see tunne,
mida ta sinus tekitab, kui sind suudleb.
Seetõttu peab olema äärmiselt ettevaatlik,
et ei abiellutaks ainuüksi tunnete põhjal,
kuna on palju asju, mis saavad muutuma.
Kohtamise ja abielu vahel on suur vahe.
Usun, et paljud inimesed käivad ka Jeesusega ainuüksi kohtamas.
Kui sa aga abiellud, ei saa sa teha vaid seda, mis sulle meeldib -
sa oled vastutav ka teise osapoole ees.
Küll aga saad sa Tema nime!
Nime, mis on üle kõigi teiste nimede
ja mille ees iga põlv peab nõtkuma.
Kui ma Dave'ga alles kohtamas käisin,
ei saanud ma allkirju andes veel tema nime kasutada.
Seetõttu ka, kui su kristlik elu on vaid kui üks lollimängimine
ja sa pöördud Jumala poole vaid hädaolukordades,
käies Temaga küll aegajalt "kohtamas",
kuid valdavalt ajades siiski oma asja ja tehes seda, mis sulle meeldib,
siis unusta ära Tema nime kasutamine
ja taevaste vägede vallandumine sinu heaks!
Sa saad uue nime vaid siis, kui abiellud!
On oluline mõista, et me ei kuulu iseendile
ja meie eest on makstud väga kallist hinda.
Me oleme Jeesuse omad.
1 Korintlastele 6:19-20 "Sest te olete kallilt ostetud."
Me ei kuulu iseendile
ja seetõttu pole meil ka õigust valitseda omaenda elu.
Johannese 17:10 on üks väga võimas piiblisalm,
kus Jeesus ütles Jumalale:
"Ja kõik minu oma on sinu oma ja sinu oma on minu oma."
Kõik Sinu on minu ja kõik minu on Sinu!
Kas me saaks täna öelda seda sama Jumalale?
Kas me oleks suutelised selliseks võrratuks "vahetuseks"?
Kas me suudame tõsta oma pilgu taeva poole ja öelda:
"Jumal, kõik, mis on minu, on ka Sinu!"
Ja siis Ta ütleb vastu: "Kõik, mis on minu, on ka sinu!"
Ma nimetan seda "suureks vahetuseks".
Mina annan Talle oma patu, Tema mulle oma õigsuse.
Mina annan Talle oma katkise ja murtud elu
ning Tema mulle ilu selle asemel.
Ma annan Talle oma lootusetuse, Tema mulle oma lootuse.
Ma annan Talle kogu oma elu segaduse ja vanad käitumismallid
ning Tema annab mulle uue loomuse ja rahu.
Ma annan Talle oma kurbuse, Tema mulle oma rõõmu.
Samas aga ei saa ma seal 100 asja vahel valida,
valides välja vaid parimad palad stiilis:
Tahan küll rõõmu, aga ei taha olla sõnakuulelik.
Tahan küll rahu, aga samas ka põikpäine olemist.
Seetõttu on täna enam kui kohane rääkida sellest,
kuidas saata oma tahe puhkusele.
"Ma olen tüdinud pidevalt võitlemast ja teatud asjadele vastu seismast;
olen tüdinud püüdlustest, et kõik käiks elus minu tahtmist mööda
ja kõik inimesed oleksid nii nagu mina tahan.
Seetõttu otsustan nõustuda Jumalaga ja saata oma tahte puhkusele.
On see vast alles hea tunne!"
Tuletagem meelde, mida Jeesus Getsemani aias ütles,
kuigi teadis täpselt, mis sündima hakkab.
Ta oli nii suure pinge all, et higistas lausa verepisaraid,
kuid Ta ütles ometigi:
"Isa, kui võimalik, las see karikas minna minust mööda.
Samas - sündigu Sinu ja mitte minu tahtmine!"
Sel samal hetkel saabus ka täielik hingamine.
Kuigi Ta seisis silmitsi kõige raskema asjaga,
mida ükski inimene suudaks eales ette kujutada,
siis sel samal hetkel, mil' Ta andis oma tahte üle Jumalale,
tulid inglid ja andsid Talle uut jõudu.
Kui ka sina alistad oma tahte Jumalale;
seda eriti olukordades, kus oled senini vastu puigelnud.
Üks asi on lihtsalt sõnades öelda: "Oo Jumal, ma annan Sulle kõik!"
Me kõik oskame seda!
Me kõik teame laulu: "Sulle täiesti!"
Kuid oleks üsna rumal tõsta kirikus käed taeva poole
ja laulda: "Sulle täiesti...",
kui pärast koju minnes keegi sulle midagi kehvasti ütleb
ja sa vihastad, mossitad ning õhtuläbi end haletsema hakkad.
See on nüüd küll kaugel Jumalale täiesti alistumisest!
Kui aga suudaksime lihtsalt öelda: "Jumal, mulle ei meeldi see.
Kui Sa vaid saaks võtta selle karika mu elust...
Kui aga mitte, siis las ometigi Sinu tahe sündida!
Ma ei taha enam sõdida Su vastu!"
Me meeleheide ja pahameel tulevad sellest,
et sõdime asjadega, mida me nagunii muuta ei saa.
Kui saad midagi millegi osas muuta - tee seda!
Kui mitte, anna see Jumalale üle.
Ja kui Tema ka ei saa seda muuta, siis järelikult peabki nii olema.
"Kõik, mis on Sinu, on minu ja kõik, mis on minu, on Sinu!"
Roomlastele 12:1 ütles Paulus:
"Nüüd, vennad, kutsun ma teid üles Jumala suure halastuse pärast
tooma oma ihud Jumalale elavaks, pühaks ja meelepäraseks ohvriks."
Siin on sõnu, mida me juba ammu enam ei kasuta.
Piiblis on palju sõnu,
mis ristikoguduse tekkimisel omasid väga suurt kaalu,
kuid millele meie ei pööra enam mingit tähelepanu.
"Elavaks, pühaks, pühendunuks..."
Me peame olema pühendunud Jumalale.
Pühitsetud Jumalale.
Mida see tähendab?
Seda, et meid on eraldatud erilise eesmärgi ja tegevuse tarvis.
Kui meie aia pinnas vajab kevadel uuendamist,
ei ulata ma me aednikule kõikvõimalikke anumaid,
paludes tal tuua värsket mulda.
See pole tema töö. Ma kasutan teda millekski muuks.
See on minu veeklaas, mida kasutan alati reisil olles
ja siia käib ainult minu vesi.
Mu meeskond ei joo siit kunagi kohvi või limonaadi -
see on minu klaas ja mõeldud vaid minu veele.
Ka meie kui Jumala lapsed
peaksime olema pühendunud mõnele kindlale eesmärgile.
See tähendab seda, et sa ei tee seda, mida kõik teised teevad
ja et sul on ka eeliseid, mida neil ei ole.
Ehk siis - sa võid kogeda rahu keset tormi;
rõõmustada ajal, kui pole vähimatki põhjust selleks;
omada üleloomulikku soosingut oma elu üle,
nii et kui hakkad näiteks tööd otsima,
saad töö, milleks sa muidu ehk isegi ei kvalifitseeruks.
Jumal võib teha hämmastavaid asju su jaoks
ja me peaks elama iga päev suu ammuli selle üle, mida Jumal teeb.
"See oli Jumal!"
Aga see kõik taandub Pauluse üleskutsele
tuua oma ihud Jumalale elavaks, pühaks ja meelepäraseks ohvriks.
Kõiges! Absoluutselt kõiges!
Nii oma mõistuse, tunnete, tahte, silmade, käte-jalgade ja raha vallas;
oma andide, oskuste ja võimete vallas.
Anna need kõik üle Jumalale ja vaata, mida Jumal nendega teeb!
Sina pead vaid siiralt ütlema: "Jumal, ma annan need Sulle."
Me peaks igal hommikul küsima:
"Jumal, mida ma saaks täna Sinu heaks teha?"
Me ei peaks esitama Jumalale oma 15-punktilist nimekirja asjadest,
mida Tema peaks meie heaks täna tegema, et hoida meid elus.
"Oo, Jumal ma vajan seda. Ma ei saa ilma selleta hakkama.
Ma enam ei jaksa seda oodata.
Kui Sa seda nüüd ei tee, siis annan küll otsad."
Jumal teab täpselt, mida sa vajad
ja teab seda juba ammu enne, kui seda üldse paludki.
See ei tähenda seda, et me ei võiks küsida või paluda,
aga me ei peaks seda tegema nii, et muudkui ketrame ühte ja sama.
Piisab sellest, kui ütled: "Jumal, Sa tead, mida ma vajan
ja Su Sõna ütleb, et kui mina tunnen rõõmu Sinust,
siis Sina annad mulle mu südameigatsused."
Psalmid 37:4-5 ütleb:
"Olgu sul rõõm Issandast; siis ta annab sulle, mida su süda kutsub!"
Ja sealt edasi on öeldud:
"Anna oma tee Issanda hooleks ja looda tema peale;
küll ta toimetab kõik hästi!"
See oli salm, mille mu ämm kirjutas mulle
mu elu esimese Piibli esilehele,
mis oli mulle 42 aastat tagasi pulmakingiks.
"Anna oma tee Issanda hooleks ja looda tema peale;
küll ta toimetab kõik hästi!"
Mul polnud õrna aimugi, milliseks teeks see alles kujuneb!
Olin mina alles suur põikpea kord.
Väga tugeva "oma mina"ga.
Me peame andma end täiesti üle Jumalale.
1 Moosese 6:22 on öeldud:
"Ja Noa tegi kõik. Nii nagu Jumal teda käskis, nõnda ta tegi."
Ma ei usu, et see oli just kerge.
Kui sõnakuulelikud me tegelikult oleme?
Eriti veel siis, kui see, mida Jumal meilt ootab,
on igati mõistusevastane?
"See ei saa küll Jumalast olla - see pole üldse loogiline!"
Miks sa arvad, et kõik, mida Jumal palub sul teha,
peab olema loogiline?
Selles polnud midagi loogilist,
kui Jumal palus Joosual võtta oma rahvas
ja marssida 7 korda ümber Jeeriko müüride
ning tõsta seejärel kisa.
Nii nagu polnud Moosesegi jaoks väga loogiline
võtta oma sau ja lüüa sellega Punast merd,
et see kahte lehte lööks.
"Noa, ehita laev, sest suur veeuputus on tulemas!"
Noal polnud isegi aimu, mis asi see vihm on!
Võin vaid ette kujutada, kuidas tema üle naerdi ja teda narriti;
kui raske see kõik olla võis.
Kuid Noa tegi kõik nii, nagu Jumal oli teda käskinud
ja kui siis veeuputus tuligi, pääses vaid Noa koos oma perega.
Mis iganes ka maailmas ei toimuks - Jumal kaitseb meid,
kui me vaid oleme kuulekad ja teeme, mida Ta palub meil teha.
Paulus ütles, et kui ta oleks tahtnud olla populaarne inimeste silmis,
poleks ta saanud olla apostel.
Seetõttu tea sinagi,
et kui tahad minna Jumalaga lõpuni välja,
mõjutab see ühel või teisel moel su mainet.
Kui tahad Jumalaga lõpuni välja minna,
võid kaotada mõned oma keskpärased kristlastest sõbrad,
sest hämmastaval kombel on palju kristlasi,
kes tahavad küll käia kohtamas Jeesusega,
kuid pole huvitatud nö "täispaketist".
See, et tänapäeva inimestele meeldib elada vabaabielu,
ilma pühendumata,
ei tähenda veel seda, et see on Jumala tahe.
Sa pead olema täielikult pühendunud!
Piibel ütleb, et meid on kutsutud elama pühendunud ja pühitsetud elu.
Mul on sulle täna häid uudiseid sõltumata su minevikust.
Võib-olla oled varem pannud täiega puusse;
võib-olla oled olnud kõige põikpäisem inimene üldse.
Kui korraldataks mingi põikpeade konkurss,
paneksid selle hoobilt kinni.
Kuid hea uudis on see, et sa võid muutuda juba täna!
Veel ei ole liiga hilja!
Jumal unustab kõik su patud
ja viib need sama kaugele kui Ida on Läänest.
Kuid sina pead tegema otsuse.
Paulus kutsus üles teadlikule pühendumisele.
Sa ei saa pühenduda Jumalale ilma otsuseta
ja see otsus peab olema sügav ja kindel, mitte tunnetele põhinev.
Me kõik suudame alustada dieediga peale pühapäevast õhtusööki.
Kuid täna on "esmaspäeva lõuna"
ja su kolleegil on kaasas maitsev magustoit,
millest loobumine annab teada, kas su otsus on kindel või mitte.
Sa võid muutuda juba täna ja kui seda tõesti teed,
ei suuda üksi inimene ega põrguväed sind takistada olemast edukas.
Sest kui otsustada ajada asju Jumala moel,
lööb Ta sinuga kampa ja te olete üks meeskond.
Seetõttu võid olla edukas kõigis oma ettevõtmistes
ning lasta oma hingel viibida endiselt puhkusel.
Su abielu võib olla kõige hullem hullemate seas,
aga sina võid ikka olla rahus...
Ütled abikaasale: "Lase aga käia ja ole edasi nagu oled!
Mina olen otsustanud mitte lasta end sel häirida.
Anna teada, kui oled otsustanud taas inimeseks hakata."
Mõned ütlevad:
"Appikene, ma vajan uut töökohta - olen siin ainuke kristlane!"
Katsu sa vaid lahkuda töökohast, mis on täis kadunud hingi
ja kus sina oled ainsaks valguseks kogu ettevõttes!
Katsu sa vaid jätta neid isekatel põhjustel pimedusse!
"Jaa, aga siin on nii raske! Ma ei tea, kuidas nendega rääkida."
Pole hullu - lase hing puhkusele.
Loodan, et teile jääb mu väike näitemäng meelde.
Võib-olla osad teist peaks rajama endale väikese "puhkenurga",
nii et kui näiteks lapsed sind hulluks ajavad,
lähed istud maha, paned prillid ette
ja laste pideva "emmetamise" peale ka kübara pähe.
Tuletagem veelkord meelde, mida ma täna küsisin:
kas sa käid Jeesusega vaid kohtamas, või oled ka abielus Temaga?
Kui annad endast Jumalale kõik, saad ka vastutasuks kõik Temast.
Täna pakume sulle 4CD komplekti: "Tõde sõnakuulelikkuse kohta".
Jumalale kuuletumine on äärmiselt oluline.
Ühtlasi pakume ka H.Cloud'i raamatut "Jumala salajased asjad".
Võrratu ingliskeelne raamat, mis räägib suhte omamisest Jumalaga.
Usun, et neist on sulle palju abi.
Kõike head ja tea, et Jumal armastab sind.
Hangi endale 4CD komplekt "Tõde sõnakuulelikkuse kohta"
ja H.Cloud'i raamat "Jumala salajased asjad".
Materjale on võimalik tellida meie kodulehekülje kaudu.
Järgmises saates...
Vaata, kuidas J.Meyeri teenistuspartnerid
aitavad muuta Ameerika suurlinnade elanike elu
ja võimaldavad Joyce'l kõneleda tuhandetele Indias.
"Usun, et tänane sündmus muudab siinse linna ajalugu."
"Kui sina teed, mida sina suudad, teeb Jumal seda, mida sa ei suuda."
Seda kõike järgmisel nädalal.
LOOTUSE KÄSI
See väike poiss on Valvin ja ta on 9-aastane.
Juba 6-aastasena töötas ta prügimäel, olles teinud seda pikka aega.
Prügimäelt leitud asjade müügist teenis ta 50-60 senti päevas.
Kui üks pastor tuli nende külla kooli rajama,
ei tahtnud ta vanemad teda sinna lasta,
kuna oleksid kaotanud poisi teenitava sissetuleku.
Kuid pastor pakkus, et maksab neile ise selle päevatasu,
mille poiss oleks prügimäel töötamise eest saanud,
nii et nad laseks ikka poja kooli.
Teatud aja möödudes märkasid nad suuri muutusi oma pojas
ja loobusid pastori poolt pakutud tasust,
kuna neile meeldis, et poiss seal koolis käib.
Me loodame näha samasugust muutust
sadade ja sadade teistegi laste eludes.
Ma ei usu, et saaksime seda olukorda lihtsalt pealt vaadata
ja mitte midagi ette võtta.
Üheskoos suudaksime muuta paljude laste elusid.
Aitäh teile ja olge õnnistatud!
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta!
ja hakka meie partneriks, jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri sõprade-partnerite toele.